# ג'אוצ'ינג

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מקומה של ג'אוצ'ינג על מפת סין

ג'אוצ'ינג או גם ז'אוצ'ינג (肇庆) היא נפה עירונית (סינית 地级市 דיג'י שי – חלק ממחוז בסין שבמרכזו עיר גדולה שנתנה את שמה לנפה) במחוז גואנגדונג שבדרום סין. תחום השיפוט של ג'אוצ'ינג כולל ששה פלכים ושתי ערים, בשטח כולל של 22,612 קמ"ר ואוכלוסייה בת 3,910,000 תושבים (נתוני 2002 - על פי ויקיפדיה באנגלית). [1]

## [עריכה] היסטוריה

העיר ג'אוצ'ינג נוסדה כבסיס צבאי בתקופת שושלת צ'ין, לפני 2200 שנים. בתקופת שושלת האן (206 לפנה"ס- 220 לספירה) היה האזור מכונה נפת גאויאו והשם שונה כמה פעמים במהלך ההיסטוריה לדואנג'ואו בתקופת שושלת סואי (618-561) ושושלת טאנג (907-618), לגאויאו וסיהוי בתקופת שושלת טאנג (1279-960), ולבסוף לג'ואוצ'ינג בתקופת שושלת צ'ינג.

## [עריכה] גאוגרפיה

העיר ג'אוצ'ינג ממוקמת 110 קילומטר צפונית מערבית לגואנגג'ואו בירת מחוז גואנגדונג, במערב הדלתה של נהר הפנינה. העיר משתרעת על הגדה הצפונית של הנהר שיג'אנג הזורם ממערב למזרח, ומול העיר גאויאו. האזורים מדרום וממערב לז'אוצ'ינג הוא מישוריים בעוד שהאזורים מדרום וממזרח לעיר הם הרריים. הנפה כוללת שני אגמים, אגם דינגהו – האגם על ההר והאגם המלאכותי שינג הו (אגם הכוכב).

העיר מצויה באזור האקלים הסובטרופי המונסוני. הטמפרטורה השנתית הממוצעת היא 21.9°C וכמות המשקעים היא 1605 מ"מ לשנה.

## [עריכה] כלכלה

בשנת 2000 הגיע התל"ג של נפת ג'אוצ'ינג ל-33.5 מיליארד יואן גידול מתמשך של 15.2% לשנה משנת 1978.

### [עריכה] מחצבים וחקלאות

אזור ההרים הסמוך עשיר במחצבים: אבץ, גופרית, זהב, נחושת, עופרת, פחם, גרניט, אבן גיר, גבס ומינרלים נוספים.

אדמת המישורים הפורייה מעולה לחקלאות. החקלאים מגדלים אורז, קנה סוכר, פירות, שרף. דגים ובעלי חיים ימים אחרים, עופות ומשק חי. חלק גדול מסקטור החקלאות שייך לגננות.

היערות באזורים ההרריים מהווים מקור עשיר לצמחי רפואה בדרום סין ולחומרים נוספים מצמחים אחרים כגון שרף וקליפת קסיה (סוג של קינמון)

### [עריכה] תעשייה

התעשיות העיקריות בנפת ג'אוצ'ינג כוללות מזון ומשקאות, חומרי בנייה, אלקטרוניקה, הנדסה ביולוגית, תעשיות כימיות, מכונות, טקסטילים וביגוד. באזורי דוּאנג'או, גאויאו וסיהוּי הולכת ומתפתחת תעשיית מוטית יצוא. אזור יוּנפוּ הוא אזור מרכזי לעיבוד גופרית וברזל.

על מנת לקדם את הפיתוח התעשייתי בג'אוצ'ינג השקיע הממשל המקומי בהקמת אזורי תעשייה בעיר. הגדול שבהם קרוי אזור הפיתוח התעשייתי עתיר הידע של גואנגדונג-ג'אוצ'ינג ששטחו 109 קמ"ר, שבו שני גני תעשייה. הפארק התעשייתי סאנרונג ששטחו 100 קמ"ר והפארק התעשייתי דאוונג ששטחו 9 קמ"ר והוא מיועד כאזור לסחר חוץ.

## [עריכה] תחבורה ציבורית

רשת כבישים ומסילות ברזל מחברות את ג'אוצ'ינג עם שאר המדינה. ניתן להגיע לג'אוצ'ינג בקווי רכבות ואוטובוסים ישירים מגואנגג'ואו, הונג קונג וערים נוספות בגואנגדונג. אמצעי תחבורה פופולרי נוסף הם ספינות הנהר המפליגות מאתרים אלה ואחרים לג'אוצ'ינג.

## [עריכה] תיירות

אבן-דיו מג'אוצ'ינג

תיירים רבים מבקרים בנפת ג'אוצ'ינג שבה קיים שילוב בין טבע מרהיב למרכז עירוני מודרני הכולל מבנים עתיקים. אחד מהפלכים בנפה (דואנג'ואו) ידוע כאחד מארבעה המקורות ההיסטוריים בסין לקסת המכונה "אבן-דיו" (硯臺 יאן טאי) מתקן בו היו מערבבים מעט מים עם דיו מוצקה על מנת לקבל דיו תמיסת דיו עבור הכנת ציורים או כתיבת קליגרפיה. אמנות ייצור האבן ממשיכה גם היום ואבני-דיו ופסלוני ירקן הם בין המוצרים שתיירים מרבים לקנות באזור.

אתרי התיירות העיקריים

- פסגות אבן הגיר ב"צוקי שבעת הכוכבים". נוף שעוצב על ידי תופעת הקארסט ומזכיר את אזור גווילין.
- הר דינגהו.
- חומות העיר מתקופת שושלת סונג (1279-960) ופגודת צ'וֹנגשי בת 800 השנה.
- מגדל התצפית לנהר
- מקדש הזיכרון באוֹגוֹנג

## [עריכה] הערות שוליים

1. ^ יש נתונים סותרים לגבי מספר התושבים. האתר הזה נוקב במספר 5,230,000 תושבים, בעוד שהאתר הזה נוקב במספר של 1,703,000 תושבים.

## [עריכה] קישורים חיצוניים

- אתר הממשל בג'אוצ'ינג (באנגלית)
- ז'אוצ'ינג באתר טריפי
- תאור של סיור באתרי העיר והסביבה (באנגלית)
- ג'אוצ'ינג באתר חדשות גואנדונג (באנגלית)

מיזמי קרן ויקימדיה |  |
תמונות ומדיה בוויקישיתוף: ג'אוצ'ינג

מקור: http://he.wikipedia.org../../../%D7%92/27/%D7%90/%D7%92%27%D7%90%D7%95%D7%A6%27%D7%99%D7%A0%D7%92.html

קטגוריה: סין: ערים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Nederlands
- Norsk (bokmål)
- 中文